Nick Clegg

Nicholas William Peter Nick Clegg atau Nick Clegghttp://www.nickclegg.org.uk dicapai pada 12 Mei 2017dilahirkan pada 7 Januari 1967. Beliau merupakan ahli politik British. Beliau juga merupakan mantan Timbalan Perdana Menteri dalam kerajaan campuran Konservatif-Demokrat Liberal dari tahun 2010 sehingga 2015.

Kerjaya
Berkhidmat sebagai Ahli Parlimen di kawasan Sheffield Hallam. Beliau juga mantan Ahli Parlimen Eropah dari tahun 1999 hingga 2004. Kali pertama beliau dipilih sebagai Ahli Parlimen ialah pada tahun 2005 atas tiket Parti Liberal-Demokrat. Pada tahun 2007, beliau dipilih sebagai pemimpin parti tersebut. Pada pilihan raya umum 2010, beliau dilantik sebagai Timbalan Perdana Menteri dibawah pimpinan David Cameron. Kerajaan campuran dibentuk selepas Parti Konservatif dan Parti Liberal-Demokrat memenangi banyak kerusi ketika itu. Pada pilihan raya umum 2015, beliau meletakkan jawatan sebagai Timbalan Perdana Menteri United Kingdom ekoran kekalahan teruk dalam pilihan raya tersebut.

Kehidupan peribadi
Clegg mendirikan rumahtangga dengan Miriam González Durántez pada tahun 2000 dan dikurniakan tiga orang anak lelaki. Isterinya, Durantez seorang penganut kristian katolik dari Sepanyol. Ketiga-tiga orang anaknya dibesarkan dalam anutan kristian katolik. Manakala Clegg adalah seorang atheis. 

Keluarga Clegg mempunyai campuran pelbagai bangsa dan etnik. Nenek disebelah bapanya berasal dari Russia. Ibunya seorang warga Belanda telah dipenjarakan oleh tentera Jepun pada era perang dunia kedua. Clegg mampu menguasai pelbagai bahasa antaranya bahasa Belanda, Inggeris, Perancis, Jerman dan Sepanyol. Beliau juga menegaskan kerana pengaruh dari kalangan ahli keluarganya menyebabkan beliau lebih menumpukan kepada aliran liberal.http://www.libdems.org.uk/nick_clegg dicapai pada 12 Mei 2017

Sebelum menceburi bidang politik

Clegg dilahirkan di Buckinghamshire, England. Beliau mendapat pendidikan rendah di Caldicott dan menyambung ke peringkat menengah di Westminster. Selepas tamat belajar, beliau bekerja sebagai jurulatih ski di Austria sebelum menyambung semula pelajarannya di Kolej Universiti Robinson, Cambridge, England. Beliau memperoleh Ijazah sarjana muda dalam bidang Anthropology. Selepas tamat dalam pendidikan sarjana muda, beliau dianugerahkan biasisiwa untuk menyambung pelajarannya di peringkat Sarjana di Universiti Minnesota, Amerika Syarikat. Selepas berjaya dalam bidang pendidikan, beliau diterima bekerja dengan Christopher Hitchens di kota New York, Amerika Syarikat kemudian beliau berhijrah ke Brussels untuk berkhidmat di Kesatuan Eropah sebagai pelatih urusetia. Beliau kemudian meneruskan pelajaran Sarjana keduanya di Kolej Eropah, Bruges dimana disitu beliau berkenalan dengan Durantez.
Dari tahun 1994 hingga 1998, beliau berkhidmat di pejabat Pesuruhjaya Eropah untuk meneruskan rundingan diplomatik dengan kerajaan Russia dan China.

Tugas sebagai Ahli Parlimen

Clegg memenangi pilihan raya umum 2005 dan dipilih sebagai Ahli Parlimen Sheffield Hallam pada Mei 2005. Dalam kempen pilihan raya tersebut, beliau membawa manifesto untuk menggubal dasar sistem pemenjaraan bagi warga imigran asing agar pihak kerajaan tidak memberi kebebasan yang meluas kepada mereka yang bekerja disini walaupun digelar sebagai pengganas. Beliau juga menggelarkan perang di Iraq adalah satu jenayah perang dan salah di sisi undang-undang sivil. Pada bulan Disember 2007, beliau dipilih sebagai pemimpin baharu Parti Liberal-Demokrat di United Kingdom.

Tugas sebagai Timbalan Perdana Menteri

Pada pilihan raya umum 2010, parti beliau telah membawa manifesto mengenai potongan cukai sebanyak 800 Pound Sterling, menyediakan bajet 2.5 bilion Pound Sterling bagi dana pendidikan, meluluskan umdang-undang perkahwinan bagi pasangan gay, memperkenalkan cuti baharu bagi pasangan ibu bapa dalam menguruskan anak yang masih kecil dan lain-lain. 

Beliau dipilih sebagai Timbalan Perdana Menteri United Kingdom pada 11 Mei 2010 hingga 8 Mei 2015. Ekoran kekalahan teruk parti pimpinan beliau dalam pilihan raya umum 2015, beliau meletakkan jawatan dan jawatan tersebut dikosongkan oleh Perdana Menteri David Cameron yang kemudiannya diikuti oleh Theresa May sehingga kini.

Senarai Timbalan Perdana Menteri United Kingdom
 Penunjuk
Nama GambarTempoh perkhidmatan Parti politik dan jawatan PortfolioPerdana Menteri Clement Attlee 60px 19 Februari 1942 23 Mei 1945 Parti Buruh(Pemimpin) Timbalan Perdana MenteriSetiausaha Dominions  Winston Churchill Herbert Morrison 60px 26 Julai 1945 26 Oktober 1951 Parti Buruh(Timbalan) Timbalan Perdana MenteriSetiausaha Kementerian Luar dan Komanwel (dari 1951) Clement Attlee Anthony Eden 60px 26 Oktober 1951 6 April 1955 Parti Konservatif Timbalan Perdana MenteriSetiausaha Kementerian Luar dan Komanwel Winston ChurchillJawatan dikosongkan1955–1962 Anthony Eden  Harold Macmillan R. A. Butler 60px 13 Julai 1962 18 Oktober 1963 Konservatif Timbalan Perdana MenteriSetiausaha Negara pertamaJawatan dikosongkan1963–1979 Alec Douglas-Home Harold Wilson Edward Heath Harold Wilson James Callaghan Viscount William Whitelaw   4 Mei 1979 10 Januari 1988 Konservatif Timbalan Perdana MenteriSetiausaha Dalaman (1979–1983)Margaret Thatcher Sir Geoffrey Howe 60px 24 Julai 1989 1 November 1990 Konservatif Timbalan Perdana MenteriJawatan dikosongkan1990–1995John Major Michael Heseltine  20 Julai 1995 2 Mei 1997 Konservatif Timbalan Perdana MenteriSetiausaha Negara pertama John Prescott 60px 2 Mei 1997 27 Jun 2007 Buruh Timbalan Perdana MenteriKementerian Persekitaran, Pengangkutan dan Keagamaan Setiausaha Negara pertama  Tony BlairJawatan dikosongkan2007–2010 Gordon Brown Nick Clegg  60px 11 Mei 2010 8 Mei 2015 Liberal Demokrat(Pemimpin) Timbalan Perdana MenteriClegg To Be Cameron's Deputy In New Cabinet Sky NewsLib Dem leader Nick Clegg to be deputy PM ReutersKementerian Perlembagaan dan Politik   David CameronKerajaan campuran pertama David Cameron Jawatan dikosongkan2015–kini David Cameron  Theresa May

Rujukan

Pautan luar

 http://www.dpm.cabinetoffice.gov.uk/ Laman rasmi Timbalan Perdana Menteri United Kingdom dicapai pada 12 Mei 2017

Kategori:Orang hidup
Kategori:Orang British
Kategori:Kelahiran 1967
Kategori:Timbalan Perdana Menteri United Kingdom